MLDataScientist/Wikipedia-uzbek-2024-05-01 huggingface dataset:
Avstraliya stadioni

Avstraliya Stadioni (ingl. Stadium Australia) - Avstraliyaning Sidney shahrida joylashgan koʻp maqsadli stadion. 1996-yilda Yozgi Olimpiada Oʻyinlari uchun qurilgan. Hozirda 83.500 tomoshabinni oʻz bagʻriga sigʻdira oladi. Stadionning sobiq nomi Telstra stadioni edi, keyin homiylik sabablarga koʻra nomi oʻzgarib, ANZ stadioni yoki Avstraliya stadioni deb atala boshlandi, koʻp maqsadli stadion. Stadion qurilishiga 690 milion Avstraliya dollari miqdorida mablagʻ sarflangan, New South Wales regbi klubining uy stadioni hisoblanadi. Futbol klublaridan Sydney FC futbol klubining uy stadioni hamdir. 2003-yili regbi boʻyicha jahon chempionati boʻlib oʻtgan, har yili milliy regbi ligasining grand finallari mana shu stadionda boʻlib oʻtadi.

Stadion dastlab 110,000 kishiga moʻljallanib dunyodagi eng katta olimpiya stadioni, hamda, Avstraliyaning eng ulkan stadioni boʻladi. 2003-yilgi qayta tamirdan keyin stadionning shimoliy va janubiy qanotlari qisqartiriladi, koʻchiriluvchi oʻrindiqlar oʻrnatiladi. Bu oʻzgartirishlar natijasida stadionning toʻrtburchak maydoniga 83,500 va oval maydoniga 82,500 oʻrindiq ketadigan boʻldi va Avstraliyaning ikkinchi eng katta (Melbourne Cricket Ground maydonidan keyin) stadioniga aylandi.

Nomining oʻzgarishi
Stadionning nomi bir necha bor oʻzgargan, hozirgi Avstraliya nomi avval ham 1999 va 2002-yillar orasida nomlangan edi. 2002-yilda telekommunikatsiya kompaniyasi Telstra stadionga homiylik qiladi va stadion Telstra stadioni deb atala boshlanadi. 2007-yil 12-dekabrda Stadium Australia Group (SAG) ANZ Bank bilan shartnoma imzoladi va stadionning nomi ANZ stadioni deb atala boshlandi. Shimoliy va janubiy oʻrindiqlari ustidagi yopilgan ayvoni kengaytirildi. Hamda, stadionda yoʻlakchalar qurildi.

AFC Osiyo kubogi 2015

Manbalar

Havolalar 

 ANZ Stadium rasmiy vebsayt 
 Corporate Events Sydney
2000 Summer Olympics official report. 

AFC Osiyo kubogi 2015 stadionlari
Avstraliya futbol stadionlari
DDT (guruh)

DDT () 1980-yilda Ufada tuzilgan rus rock guruhidir. Guruh yetakchisi va koʻp qoʻshiqlar muallifi — Yuriy Shevchuk. Guruh hasharotlarga qarshi ishlatilgan dixlordifeniltrixloretan moddasi sharafiga nomlangan.

DDT ashulalari jamiyat, urush, falsafa, sionist, mason va boshqa mavzularda yozilgan.

Diskografiya

Studiya albomlari

Manbalar

Havolalar
Vladimir Jirinovskiy

Vladimir Volfovich Jirinovskiy (rus. Владимир Вольфович Жириновский), tugʻilgan 1946-yil 25-aprel Olmaota, Qozogʻiston SSR, SSSR – 2022-yil 6-aprel Moskva, Rossiya) - Rossiyalik siyosatchi, Rossiya Davlat Dumasi Raisi oʻrinbosari, Rossiya Liberal-demokratik partiyasi (RLDP) asoschisi va raisi. Rossiya Prezidentligi saylovlarida 6 marotaba qatnashgan.

Manbalar 

Rossiyalik siyosatchilar
Rossiyalik yahudiylar
Konservativ siyosatchilar
Millatchilar
Konspirologlar
Huquqshunoslar
Antikommunistlar
Monarxistlar
Magistr (maʼnolari)

Magistr (lot. magister — boshliq, ustoz):
 Magistr — ayrim mamlakatlarda bakalavr va fan doktori oʻrtasidagi ilmiy daraja. Tayanch oliy taʼlim kursidan soʻng qoʻshimcha dastur bajargan, maxsus imtihonlarni topshirgan va muayyan ilmiy ishni himoya qilgan shaxslarga beriladi;
 Magistr (lavozim) — Qad. Rimda bir necha lavozim (mas, diktator yordamchisi, imperiyaning soʻnggi davrida bosh qoʻmondon). Keyinchalik Yevropada ulugʻ magistr (grossmeyster) — katolik ruhoniy-ritsarlar jamoasining boshligʻi.

Manbalar
Bobur stadioni

Bobur stadioni (Sobiq Sog'lom Avlod stadioni) — Oʻzbekistonning Andijon shahridagi koʻp maqsadli stadion. Ushbu stadionda turli sport musobaqalari va futbol oʻyinlari oʻtkaziladi. Stadionning uy jamoasi Andijon futbol klubi hisoblanadi. Stadion yuzasi cim bilan qoplangan boʻlib 18,360 kishiga moʻljallangan. Andijon shahridagi „Sog‘lom avlod“ stadioni Andijon viloyati O‘rta maxsus taʼlim boshqarmasiga qarashli. 2006-yilda qurilgan stadion butun shaharning bezagi hisoblanadi. 2007-yilda „Barkamol avlod“ musobaqasi, 2010-yilda „Sog‘lom avlod“ umumo‘zbek Universiadasi muvaffaqiyatli o‘tkazildi. Stadion tribunalari 18360 tomoshabinni sigʻdira oladi.

Tarixi 
Stadion yuzasi cim bilan qoplangan boʻlib 18,360 kishiga moʻljallangan. Andijon shahridagi „Sog‘lom avlod“ stadioni Andijon viloyati O‘rta maxsus taʼlim boshqarmasiga qarashli. 2006 yilda qurilgan stadion butun shaharning bezagi hisoblanadi. 2007-yilda „Barkamol avlod“ musobaqasi, 2010-yilda „Sog‘lom avlod“ umumo‘zbek Universiadasi muvaffaqiyatli o‘tkazildi. Stadion tribunalari 18360 tomoshabinni sigʻdira oladi.

Tavsifi 
Stadionda jami 32ta sektor mavjud boʻlib, 18365 nafar tomoshabinga moʻljallangan. Muxlislarni stadionga kirish xududi bitta joydan, usta eshik orqali kirishlari mumkin boʻladi. Avtoulov bilan stadionga kirish xududi esa 3ta.

Halqaro uchrashuvlar 
Oʻzbekiston olimpiya terma jamoasining oʻrtoqlik uchrashuvlari oʻtkazilgan

Yana qarang

Manbalar

Havolalar 

 Jahon stadionlarida stadion haqida maʼlumot 

Oʻzbekistondagi futbol stadionlari
Oʻzbekistondagi imoratlar
Boyqoʻngʻir (shahar)

Boyqoʻngʻir (qoz.Байқоңыр, rus. Байконур) - Qozogʻistonda joylashgan shahar. Boyqoʻngʻir Kosmodromi maʼmuriy va aholi markazi.

Boyqoʻngʻir shahri va Boyqoʻngʻir Kosmodromi Rossiya tomonidan 2050-yilgacha ijaraga olingan «Boyqoʻngʻir» kompleksini tashkil etadi.

Shahar aholisi 2014-yilga koʻra 73,127 kishini tashkil etadi. Shahar aholisining etnik tarkibini qozoqlar, ruslar, oʻzbeklar, qoraqalpoqlar va boshqa millatlar tashkil etishadi.

Shahar 1995-yilgacha Leninsk deb atalgan. 1996-yildan shahar Boyqoʻngʻir deb atala boshlandi. SSSR paytida ushbu Boyqoʻngʻir «Yopiq Shahar» maqomiga ega edi.
Qora quti

Qora quti ovozni yozib oluvchi uskuna va parvoz maʼlumotlarini qayd etuvchi detektordan iborat qurilma boʻlib, manashu ikki moslama umumiy qilib qora quti deb ataladi.

Etimologiya 
Uning rangi esa umuman qora emas, balki zargʻaldoq rangda boʻladi. Uni qora deyilishi esa halokatlar bilan bogʻliq. Hozirgi tijoriy va korporativ laynerlarning barchasi ushbu qurilma bilan jihozlangan boʻladi.

Ishlash prinsipi 
Qora qutidagi ovoz yozish uskunasi uchuvchilar nima deyayotgani hamda atrofdagi boshqa ovoz va shovqinlarni yozib oladi. Bu esa uchuvchilarning ohirgi soʻzlari nima boʻlgani, halokatga nima sabab boʻlgani aniqlash hamda imknonini beradi. Parvoz maʼlumot detektori esa vaqt, parvoz balandligi, tezlik hamda samolyot qay tarafga uchayotgani haqidagi maʼlumotlarni qayd etib boradi.

Hozirgi zamonaviy detektorlar yuqorida sanab oʻtilganlarga qoʻshimcha ravishda boshqa koʻplab maʼlumotlarni qayd etib borish imkoniyatiga ega. Qora quti oʻzida ohirgi 25 soatlik maʼlumotlarni saqlab qola oladi. Quti topilgach, unda saalanib qolgan maʼlumotlar mutaxassislar tomonidan tahlil qilinib, halokat sabablari ommaga eʼlon qilinadi. U odatda samolyot dum qismiga oʻrnatiladi.

Qora qutiga ULB deb nomlangan uskuna oʻrnatilgan boʻlib, quti suvga tushishi yoki yerga urilishi bilan haraktga kelad va signal yuborishni boshlaydi. U 426 metr chuqurlikdan signal bera oladi. Qora quti juda mustahkam qilib ishlangan boʻlib, u −55° sovuq hamda +70 °C daraja issiqqacha chidamli korpusga ega. Hatto portlash zarbi yoki yongʻin ham quti ichidagi detektorlarga zarar yetkazmay, maʼlumotlarni bus-butun saqlanishini taʼminlaydi. Lekin, baʼzida qutining signal yuboruvchi qismi ishdan chiqib, quti topilishini ancha qiyinlashtirishi mumkin. Baʼzida qora quti umuman topilmasligi yoki uzoq vaqtda topilishi mumkin.

Faoliyati 
2009-yilda Air France aviokompaniyasiga tegishli Airbus A330-203 layneri Rio de Janeirodan Parijga uchayotib bortida 216 yoʻlovchichisi bilan Atlantika okeaniga qulab tushdi. Halokatda hech kim tirik qolmadi. Uning qora qutisini topishga esa 2 yil vaqt ketdi va tahlillar natijasi halokatga uchuvchi sabab boʻlganini koʻrsatdi.

Ixtirochisi 
Qora quti Avstarliyalik olim Devid Uorren tomonidan 1950-yillarda ixtiro qilingan boʻlib, bu ixtiroga uning Comet nomli samolyot halokatini tekshirishga jalb qilinishi sabab boʻlgan. 1957-yilda birinchi qora quti uskunalari ishlab chiqarildi hamda 1960-yilda Avstraliyada sodir boʻlgan sirli halokat uning birinichi sinovdan oʻtishi boʻldi. Halokat siri qora quti yordamida osonlikcha tushuntirib berilgach, bunday qutilarni barcha samolyotlarga oʻrnatishni boshladilar.

Manbalar
Okey

Global Language Monitor assotsiatsiyasi maʼlumotiga koʻra, 2014-yil 23-mart kuni „okey“ (OK) soʻzi 175 yoshga toʻldi. „OK“ sayyoramizda eng keng tarqalgan va umum tan olingan soʻz hisoblanadi.

Kelib chiqishi 
1839-yilning 23-martida oʻsha paytda AQShning eng ommabop nashrlaridan biri boʻlgan The Boston Morning Post gazetasi sahifalarida ushbu soʻz ilk bora paydo boʻldi.

Soʻzning kelib chiqishi haqida koʻplab versiyalar mavjud. Ulardan biriga koʻra, XIX asrning 30-yillarida oʻynoqi qisqartma soʻzlar urfga kirgan. Boston gazetasi jurnalistlari "oll correct" („all correct“ — „hammasi toʻgʻri“ soʻz birikmasining buzib yozilishi) soʻz birikmasidan „OK“ qisqartmasini yaratishgan.

1840-yilda AQShda boʻlib oʻtgan prezidentlik saylovlarida „okey“ soʻzi yanada ommalashadi. Gap shundaki, nomzodlardan biri Martin Van Byuren Nyu-York shtatining Kinderxuk shahridan boʻlib, uning saylov kampaniyasi shiori „Old Kinderhook is OK“ deya jaranglar edi. Natijada ushbu qisqartma soʻz xalq tiliga yanada chuqurroq kirib bordi.

Yana bir versiyaga koʻra, soʻzning kelib chiqishi AQShning yettinchi prezidenti Endryu Jekson bilan bogʻliq. U shunchalik darajada savodsiz boʻlganki, davlat hujjatlariga „all correct“ oʻrniga „oll correct“ rezolyutsiyasini qoʻygan.

Baʼzilar „okey“ aslida boshqa tillardan oʻtgan, deya taxmin qiladi. Hatto, rus tilidagi “очень хорошо” „OK“ uchun asos boʻlgan, degan fikrlar ham bor.

Shuningdek, uning urush davrlarida paydo boʻlgani haqida gumonlar mavjud. Ularga koʻra, urushda bironta ham qurbon boʻlmagan kuni raportga „0 killed“ (oʻlganlar nolta) — qisqacha „OK“ deya qayd etilgan.

Ayni paytda „okey“ qariyb butun dunyo boʻylab ishlatiladi. AQShning oʻzida esa Okey deb nomlanuvchi shaharcha ham mavjud. U rasmiy qisqartmasi OK boʻlgan Oklaxoma shtatida joylashgan.

Manbalar
Katta sakkizlik

Katta sakkizlik yoki Sakkizlik guruhi () — xalqaro klub maqomiga ega boʻlib, AQSh, Buyuk Britaniya, Fransiya, Italiya, Kanada, Germaniya, Rossiya va Yaponiya hukumatlarini oʻz ichiga oladi. Shuningdek ushbu tashkilotni xalqaro muammolarni hal qiluvchi jamiyat, yaʼni norasman ushbu mamlakatlar boshliqlari forumi (Yevropa Komissiyasi ishtirokida) deb ham atashadi. Hozirgi kunda Rossiya G8 dan chiqib G7 deb ataladi. Qirimga kirgandan keyin G8 G7 ga oʻzgardi.

Katta sakkizlik xalqaro tashkilot hisoblanmaydi, ushbu jamiyat xalqaro kelishuvga ham asoslanmagan va sekretariat ustaviga ega emas. Sakkizlik qarorlari majburan qoʻllanilishi kerak boʻlgan qonun hisoblanmaydi.

Nomining kelib chiqishi 
„Katta sakkizlik“ termini „Katta yettilik“ning logik jihatdan davomi hisoblanadi. G7ning ingliz tilidan oʻgirganda „Great Seven“ deb ataladi, aslida G7 bu „Group of Seven“ yaʼni Yetti guruhi deyilganidir. Ushbu tarjimani G8 ga ham qoʻllash mumkin.

Tarixi 
Ushbu siyosiy jamiyat 1975-yilning 15-17-noyabrlarida AQSH, Buyuk Britaniya, Fransiya, Italiya, Olmoniya va Yaponiya oʻrtasida tuzilgan va oʻsha paytda G6 deb atalgan. 1976-yilda Kanadaning qoʻshilishi bilan G7 Katta Yettilik deb atala boshlandi. Rossiyaning qoʻshilishidan keyin G8 Katta sakkizlik deb ataldi. Keyinchalik Rossiya olib tashlandi va G7 deb qoʻllanila boshladi.

Aʼzolar 
 : Davlat yetakchisi — Joe Biden
 : Davlat yetakchisi — Olaf Scholz
 : Davlat yetakchisi — Rishi Sunak
 : Davlat yetakchisi — Emmanuel Macron
 : Davlat yetakchisi — Giuseppe Conte
 : Davlat yetakchisi — Fumio Kishida
 : Davlat yetakchisi — Justin Trudeau

Manbalar

Yana qarang 

 BMT
Islomiy sakkizlik D-8

Islomiy Sakkizlik yoki D-8 — siyosiy xalqaro tashkilot. Ushbu tashkilot tinchlik oʻrnatish, urush oʻrniga muzokara va dialog oʻtkazish tarafdorligi, demokratiya va boshqa tinchlik meʼzonlariga amal qiluvchi tashkilot.

Islomiya Sakkizlik D-8ning boshqaruv organlari bu: Sammit, Kengash va Komissiyadir. Sammit — bu aʼzo mamlakatlarning boshliqlari uchrashuvidir, ushbu sammit ikki yilda bir marta yigʻiladi. Kengash — bu aʼzo mamlakatlarning Tashqi Ishlar Vairlari yigʻilishidir. Komissiya — bu sakkizlikning ijroiya organidir. Komissiyani ijro etuvchi direktor boshqaradi. Komissiya idorasi Turkiyaning Istanbul shahrida joylshgan.

Aʼzo mamlakatlar 
 
 
  Indoneziya
  Malayziya

İstinad
Moskva vaqti

Moskva vaqti (rus. Московское время) - Rossiya poytaxti Moskvadagi UTC +3 soat mintaqasidir.

Moskva vaqtini ishlatadigan Rossiya subyektlari 
 Shimoli-gʻarbiy federal okrugiga kiruvchi barcha subyektlar
 Markaziy federal okrugiga kiruvchi barcha subyektlar
 Volgaboʻyi federal okrugiga kiruvchi barcha subyektlar
 Janubiy federal okrugiga kiruvchi batcha subyektlar
 Shimoliy Kavkaz federal okrugiga kiruvchi barcha subyektlar
UTC+05:00

UTC+5 - soat mintaqasi hisoblanadi. UTC +5 soat mintaqasiga Oʻzbekiston ham kiradi.

Quyida UTC+5 vaqt mintaqasi amal qiladigan davlat va hududlar keltirilgan.

Butun yil davomida 
  Yekaterinburg 26-oktabr 2014-yildan vaqti. 
Boshqirdiston 
Koʻrgan viloyati 
Permskiy oʻlkasi
Sverdlovsk viloyati 
Tyumen viloyati
Xanti-Mansilar muxtor okrugi
Yamal Nenetslari muxtor okrugi
Chelyabinsk viloyati
Orenburg viloyati

 
 Gʻarbiy Qozogʻiston viloyati
 Aqtoʻbe viloyati
 Atirau viloyati
 Mangʻistov viloyati
 
 
 
 
  Maldivalar
  Fransiyaning Janubiy Antarktik Hududlari
 Amsterdam va Sen-Pol orollari
 Kroze orollari
 Kergelen arxipelagi
  Avstraliyaning Xerd va Makdonald orollari

Yozda shimoliy yarimsharda

2010-yilning 28-martidan oldinlari amal qilgan 
 
 Samara viloyati
 Udmurtiya

Vaqt mintaqalari
Yevro banknotalari

Yrvro Banknotalari - Yevrozona pul birligi Yevro qogʻozli banknotalaridir. Banknotalar 2002-yildan beri ishlatiladi. Banknotalar Yevropa Markaziy Banki (YMB) tomonidan bosib chiqariladi. Har bir banknotada YMB Prezidenti imzosi tushirilgan. 5, 10, 20, 50, 100, 200 va 500lik banknotalar chiqariladi. Yevro banknotalari tangalardan farqli oʻlaroq bir xil dizaynda chiqariladi. Banknotalar: Antik, Roman uslubi, Gotika, Renessans, Barokko va rokoko, Industrial arxitektura va Zamonaviy arxitektura janrlarida boʻlingan.

Banknotalar
Murod Zuxurov

Murod Shavkatovich Zuxurov – Oʻzbekistonlik futbolchi. 1983-yilning 23-fevral kuni Toshkentda tugʻilgan. Ampluasi darvozabon. Oʻzbekiston milliy terma jamoasi va Toshkentning Bunyodkor futbol klubi aʼzosi. Sobiq futbochi va hozirda murabbiy.

Futbolchilik faoliyati 
Oʻz karyerasini 2003-yilda Bekobodning Metallurg klubida boshladi. 2007-yilda Namanganning Navbahor klubida oʻynadi. 2008-2010-yillarda Quruvchi (Bunyodkor)da oʻtkazdi. 2010-2012-yillarda Qarshining Nasaf klubida oʻynadi. Nasaf klubi tarkibida 2011-yilgi mavsumda ilk bor Xalqaro musoboqa OFK kubogida gʻolib boʻlishida katta xissa qoʻshdi 2013-yildan yana Bunyodkor safida. 2015-yilgi mavsum yakunlariga koʻra darvozasini daxlsiz saqlash boʻyicha 20 ta oʻyinda 13 ta quruq oʻyin bilan chempionat peshqadami boʻlgan. 2019-yil Bunyodkor safida futbolchilik faoliyatiga yakun yasadi va 2021-yildan Bunyodkor jamoasining yoshlar (farm klubi) klubi Bunyodkor-2 jamoasiga darvozabonlar murabbiyi sifatida yordam bermoqda.

Faoliyat statistikasi

Jamoa

Xalqaro 

2013-yil 10-sentyabrda oʻtkazilgan oʻyindagi aniq statistika

Yutuqlari

Bunyodkor 

  Oʻzbekiston Oliy Ligasi Chempioni:
 2008, 2009, 2010, 2013
  Oʻzbekiston Kubogi sohibi:
 2008, 2010, 2013

Nasaf

  OFK kubogi sohibi
 2011-yil

Manbalar

Havolalar 

 Transfermarket oʻyinchi profili
 FootballFacts.ru saytidagi profil
 World Football maʼlumotlar bazasidagi oʻyinchi profili (ang.)

23-fevralda tugʻilganlar
1983-yilda tugʻilganlar
Yashayotgan insonlar
Erkak futbol darvozabonlari
Oʻzbekistonlik erkak futbolchilari
Metallurg Bekobod klubi futbolchilari
Navbahor futbolchilari
Bunyodkor klubi futbolchilari
Nasaf klubi futbolchilari
Oʻzbekiston Superligasi futbolchilari
O‘zbekiston milliy terma jamoasi futbolchilari
Oʻzbekistonlik futbol murabbiylari
Osiyo Kubogi 2011 futbolchilari
2015

2015-yil (MMXV), payshanba kuni boshlanadigan oddiy (yaʼni kabisa emas) yildir. 3-mingyillik va 21-asrning 15-yilidir.

Voqealar 
 24-mart: Germanwings 9525 halokati
 19-may: Bokuning Binogadin tumanidagi bino yongʻini (2015)
 14-iyun: Tbilisidagi suv toshqini
 31-oktabr: Metrojet 9268 reysi halokati

Vafot etganlar

Izoh
Kamoliddin Tojiyev

Kamolidiin Fahriddinovich Tojiyev – Oʻzbekistonlik futbolchi. 1983-yilning 3-may kuni Jizzaxda tugʻilgan. Oʻzbekiston milliy terma jamoasi va Paxtakor klubi sobiq aʼzosi. Ampluasi himoyachi. Hozirda „Paxtakor“ jamoasida murabbiy.

Futbolchilik faoliyati 
Kamoliddin Tojiev 2002 yilgi Oʻzbekiston Ligasi mavsumida Toshkentning „Paxtakor“ klubiga kelib qoʻshiladi va jamoa chempionlikni qoʻlga kiritgani uchun kichik qoidani oʻynadi. Klubdagi bir necha mavsumdan soʻng u koʻproq oʻyin oʻynash uchun „Soʻgʻdiyona Jizzax“ ga ijaraga berildi, biroq u jamoada muntazam oʻynab yurgan chogʻida 2006-yil oxirida Oliy ligada qolishlariga yordam bera olmadi. „Paxtakor“ga qaytganidan soʻng u jamoada muntazam oʻynay boshladi va jamoa safida 2011-yilgacha toʻp surdi. 2000-2011 yillarda Oʻzbekistonning „Paxtakor“ jamoasida oʻynagan, shu vaqt ichida u koʻplab chempionlik unvonlari va medallarni qoʻlga kiritgan, ammo asosiy tarkibda mustahkam oʻyinchi boʻlmagan. Jamoa bilan Osiyo chempionlar ligasi oʻyinlarida ishtirok etgan. 2011-yilda u Xitoy Superligasida oʻz faoliyatini davom ettirishga qaror qildi va top-klubi Jiangsu Sainty bilan shartnoma tuzdi. Shartnoma 2,5 yilga tuzilgan edi. Himoyachi shartnoma muddatini toʻliq oʻtkazib, Xitoy chempionatida 70 ta oʻyin oʻtkazib, 2ta gol urdi, 2012-yilda vitse-chempion, 2013-yilda esa Xitoy Superkubogi sohibiga aylandi. 2014-yilda u sobiq jamoasi „Paxtakor“ ga qaytdi va 2019-yilgacha jamoa sharafini himoya qildi. 2019-yildan Bekobodning „Metallurg“ klubi bilan shartnoma imzoladi. 2021-yil mavsum soʻnggida futbolchilik faoliyatiga yakun yasadi.

Milliy terma jamoa 
2007-yildan buyon Oʻzbekiston terma jamoasi oʻyinlarida ishtirok etib kelmoqda. Birinchi oʻyin 2007-yilning 7-fevralida Ozarbayjon terma jamoasiga qarshi oʻtkazilgan. 2007-yildan 2012-yilgacha u milliy terma jamoa safida 9 ta oʻyin oʻtkazgan, shundan bor-yoʻgʻi ikkitasi Osiyo Kubogi saralashida, qolganlari oʻrtoqlik oʻyinlarida boʻlgan. 2016-yilning fevral oyida yana terma jamoaga chaqirildi va Livanga qarshi oʻyinda ishtirok etdi.

Yutuqlar 
Paxtakor Toshkent
 Oʻzbekiston Superligasi chempioni: 2002, 2003, 2004, 2005, 2007, 2014, 2015
 Oʻzbekiston Kubogi sohibi: 2002, 2003, 2004, 2005, 2007, 2009

Jiangsu Sainty

 Xitoy Superkubogi sohibi: 2013

Manbalar

Havolalar 

 Jiangsu F. C. Transfermarkt (igrok)
 playmarkerstats.com (igrok)
 Soccerway
 FootballFacts.ru
 National Football Teams.com

1983-yilda tugʻilganlar
3-mayda tugʻilganlar
Jizzaxda tugʻilganlar
Yashayotgan insonlar
Erkak futbol himoyachilari
Oʻzbekistonlik erkak futbolchilari
Akademiya klubi futbolchilari
Paxtakor jamoasi futbolchilari
Soʻgʻdiyona Jizzax futbolchilari
Metallurg Bekobod klubi futbolchilari
Jiangsu F.C. futbolchilari
O‘zbekiston 21 yoshgacha bo‘lgan terma jamoasi futbolchilari
O‘zbekiston milliy terma jamoasi futbolchilari
Osiyo oʻyinlari 2006 futbolchilari
Oʻzbekistonning Osiyo oʻyinlaridagi sportchilari
Xitoy Superligasi futbolchilari
Oʻzbekistonlik muhojir erkak futbolchilari
Xitoydagi chet ellik erkak futbolchilari
Oʻzbekiston Superligasi futbolchilari
Avto-antonim

Avto-antonim (qadimgi yunon tilda auto (oʻzi) + anti (qarshi) + onoma (ism yoki soʻz) — ikki bir-birga qarama-qarshi maʼnoga ega soʻz. Avto-antonimlar ingliz tilida koʻp uchraydi. Ingliz tilida avto-antonimlar „auto-antonym“, „contranym“, contronym", „antilogy“, „enantiodrome“, „Janus word“ deb ham ataladi. Avto-antonimga ham ijozat, ham chora maʼnosiga ega „sanksiya“ soʻzi misol boʻla oladi. Oʻzbek tilida basir soʻzi avto-antonimga misol boʻla oladi: ushbu soʻzning eskirgan maʼnolaridan biri koʻzi oʻtkir boʻlib, ayni dam bu soʻz koʻzi ojiz maʼnosiga ham ega.

Manbalar

Havolalar 
 Inglizcha avto-antonimlar
Iqtisodiy sanksiya

Iqtisodiy sanksiya — bir mamlakat (yoki mamlakatlar guruhi) tomonidan boshqa bir mamlakatga (yoki mamlakatlar guruhiga) qarshi qoʻllanilgan jazo. Iqtisodiy sanksiyalar asosan biror bir eʼtirozli siyosatga qoʻl oʻrgan mamlakatga qarshi qoʻllaniladi. Bu siyosat ichki yoki tashqi boʻlishi mumkin. Sanksiyalar har doim ham salbiy boʻlmaydi, ularning ijobiy turlari ham mavjud.

Tarixi 
Iqtisodiy sanksiyalar xalqaro diplomatiyada qadim zamondan beri qoʻllanilib keladi. Oʻtmishda sanksiyalar odatda harbiy yurishlar bilan birgalikda ishlatilgan. Keyingi paytda boʻlsa sanksiyalar harbiy harkatlarsiz turli xil tashqi siyosiy maqsadlarga erishish uchun qoʻllanilib kelyapti.

Taʼrifi 
Iqtisodiy sanksiyalarning turli xil taʼrifi mavjud. Sanksiyalar boʻyicha yetuk mutaxassis hisoblangan Hufbauer, Schott va Elliott sanksiyalarni „odatiy savdo yoki moliya aloqlarining davlat tomonidan atayin bekor qilinishi yoki shunday aloqalarning bekor qilinishi haqida tahdid qilishi“ deb taʼriflaydi. „Odatiy“ soʻzi bilan sanksiya yoʻqligida amalga oshadigan aloqalar nazarda tutilgan. Boshqacha qilib aytganda, Hufbauer, Schott va Elliott sanksiyalarni mamlakatlar orasidagi normal savdo va moliya aloqaliriga qoʻyilgan cheklanishlar deb hisoblashadi.

Baldwin iqtisodiy sanksiyalarga kengroq taʼrif beradi. Unga koʻra, iqtisodiy sanksiyalar diplomatiya va propaganda kabi iqtisodiy boʻlmagan instrumentlar bilan bir qatorda mamlakatni boshqaruvining bir qismidir. Keyingi paytlarda sanksiyalarning ekonometrik taʼriflari ham taklif qilinyapti. Masalan, Marinov sanksiyalarni „bir mamlakatdagi y muomala liniyasini oʻzgartirish uchun odatiy iqtisodiy almashuvga qoʻyilgan chek“ deb taʼriflaydi.

Yuqoridagi barcha taʼriflarda iqtisodiy sanksiyalarning asosiy maqsadi koʻrsatilgan. Bu „moʻljal“ mamlakatning siyosastini oʻzgartirish uchun oʻsha mamlakatga ziyon yetkazishdir. Iqtisodiy sanksiyalar eng koʻp biror bir e'tirozli siyosatga qoʻl oʻrgan mamlakatga qarshi qoʻllaniladi. Bu siyosat ichki yoki tashqi boʻlishi mumkin. Bundan tashqari, sanksiyalarni bir mamlakat alohida yoki bir necha mamlakat guruhi bilan birgalikda ishlatishi mumkin. Sanksiyalar har doim ham salbiy boʻlmaydi. Aksincha, ijobiy sanksiyalar ham mavjud. Bunday sanksiyalarga moʻljal mamlakatga iqtisodiy yordam berish, mavjud sanksiyalarni bekor qilish va moʻljal mamlakat bilan imtoyozli aloqada boʻlish misol boʻla oladi.

Effektivligi 
Sanksiyalar zamonaviy halqaro aloqalarda koʻp qoʻllanilsa ham, tashqi siyosatda ularning effektivligi haqida iqtosodchilar orasida turli xil fikrlar mavjud. Aksar iqtisodchilar sanksiyalarni tashqi siyosatning effektiv boʻlmagan asbobi deb hisoblaydi. Boshqalar boʻlsa baʼzi bir siyosiy maqsadlarga erishish uchun sanksiyalardan samarali foydalanish mumkin deb hisoblaydi. Bu kelishmovchiliklarga qaramasdan xalqaro aloqalarni boshqarishda qoʻllash mumkin boʻlgan siyosatlar ozligi sabab sanksiyalar bugungi kunda tashqi siyosat asbobi sifatida keng qoʻllaniladi.

Manbalar 

Iqtisod
Sanksiyalar
Xalqaro aloqalar
Sahand Stadioni

Sahand Stadioni (fors ورزشگاه سهند) — Eronning Tabriz shahridagi koʻp maqsadli stadion. Hozirda u asosan futbol oʻyinlari uchun ishlatiladi. Ushbu stadion mahalliy „Traktor Sozi“ va „Gostaresh Fulad“ futbol klublari uy stadionidir. 1996-yilda qurilgan boʻlib, sigʻimi 66 833 kishiga moʻljallangan. Sahand Tabriz stadioni Tabriz Olimpiya shaharchasi tarkibiga kiradi.

Tarixi 

Sahand Stadioni 1989-yildan boshlab qurila boshlangan va 1996-yilda qurib bitkazilgan. Stadion 1996-yilning 19-yanvar kuni tantanali ravishda ochilgan, ochilish marosimida Eronning oʻsha paytdagi prezidenti Ali Akbar Hoshimiy Rafsanjoni ham ishtirok etgan.

Xalqaro oʻyinlar

Manbalar

Havolalar 

 Tabriz Olympic Village

Eron futbol stadionlari
Tabrizdagi sport maydonlari
Erondagi koʻp maqsadli stadionlar